《疑独学录屡过仆言诗又遗以成编盖区区每有意》
宋代·袁说友

初闻富经术，颇复事风骚。
作者意不尽，斯人才已高。
大编来警策，短发对爬搔。
好语远相避，独怜曾几遭。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。